শ্রীমঙ্গল প্রতিনিধি॥ আরও জনপ্রিয় হয়ে উঠেছে চাচার জনপ্রিয় চটপটি। মৌলভীবাজার জেলার কুলাউড়া উপজেলার রঙ্গীরকুল গ্রামের মোঃ আকবর আলী ব্যবসায়ের জন্য ১৯৮৪ সালে শ্রীমঙ্গলে আসেন। প্রথম থেকে শ্রীমঙ্গলে ফ্লাইং ব্যবসা করেছেন। দুই ছেলে বড় হবার পর স্কুলে ভর্তি করে দেন। ছোট খাট ব্যবসায়ের পাশাপাশি ছেলেদের লেখাপড়াও করিয়েছেন। ২০০০ সাল থেকে তিনি স্বল্প পুজি নেয়ে চটপটি ব্যবসা শুরু করেন। প্রথমে ভ্রাম্যমান চটপটির দোকান ছিলো। শ্রীমঙ্গলস্থ চিত্রালী সিনেমা হলের সামনে থেকে যাত্রা শুরু। প্রথম দিকে চটপটির গাড়ি করে স্কুল, কলেজ, বাসস্ট্যান্ড, রাস্তার মোড়, শ্রীমঙ্গল চৌমুহনা, শহরের সোনালী মার্কেট, বিভিন্ন স্থানে মেলা ইত্যাদি স্থানে চটপটি বিক্রি করতেন। একটানা কয়েক বছর শ্রীমঙ্গল শহরের বিভিন্ন স্থানে চটপটি বিক্রি করেছেন। ২০০৯ সালের মধ্যখানে শহরের গদার বাজারে প্রতিদিন বিকাল ৪টা থেকে রাত ১টা পর্যন্ত চটপটি বিক্রয় করতেন। তখন তার ছেলেরাও বড় হয়েছে। লেখাপড়ার ফাঁকে ছেলেরা বাবার সাথে ব্যবসায় সময় দিতেন। বড় ছেলের নাম মনতাজ আলী রাজু আর ছোট ছেলের নাম রায়হান আলী সাজু।